વડાપ્રધાનની આજનો પ્રવાસ જ્યાં એક રીતે દ્વારકા અને ચોટીલાના દર્શન કરીને ધાર્મિક પ્રવાસ બની રહ્યો છે ત્યાં જ બીજી તરફ રાજમાર્ગના ઉદ્ધાટન જેવા વિકાસના કાર્યોને આગળ વધારી રાજકીય પણ બની રહ્યો છે. ટૂંકમાં ગુજરાત વિધાનસભાની ચૂંટણી પહેલા મોદી હિંદુઓ અને ગરીબો બન્નેને ખુશ કરવાનો પ્રયાસ કરશે. સાથે જ સૌરાષ્ટ્રના અને મહેસાણાના પથંકમાં ભાજપમાં ચૂંટણી પ્રચાર પણ થશે. ત્યારે વડાપ્રધાનના આગમન પહેલા આ સમગ્ર વિસ્તારમાં ચાંપતો સુરક્ષા પ્રબંધ કરવામાં આવ્યો છે.